
22-TA-3145: Noteikumu projekts (Jauns)
Latvijas Atveseļošanas un noturības mehānisma plāna 5.1. reformu un investīciju virziena “Produktivitātes paaugstināšana caur investīciju apjoma palielināšanu P&A” 5.1.1.2.i. investīcijas "Atbalsta instruments pētniecībai un internacionalizācijai" otrās kārtas īstenošanas noteikumi
TA saskaņojamie dokumenti
Noteikumu projekts 3.0
Anotācija (ex-ante) 3.0
MK sēdes protokollēmuma projekts 2.0
Atzinuma sniedzējs
Latvijas Darba devēju konfederācija
Atzinums iesniegts
27.09.2023.
Atzinuma sniegšanas termiņš
27.09.2023.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu projekts
7. Investīcijas ietvaros sasniedzamie rādītāji:
	Iebildums
LDDK norāda, ka 7. punkta atskaites datumi neatbilst datumiem 75. un 78.2.17. punktā. Turpmākajos iebildumos tiek piedāvātas redakcijas datumu saskaņošanai.
 
Piedāvātā redakcija
-
	Rihards Blese (LDDK)

	2.
	Noteikumu projekts
30.3. uz projekta iesniedzēju nav attiecināmi šādi izslēgšanas kritēriji:
	Iebildums
LDDK ieskatā piedāvātais formulējums ir kļūdains attiecībā uz izslēgšanas kritēriju piemērošanu.


 
Piedāvātā redakcija
“30.3. uz projekta iesniedzēju ir attiecināmi šādi izslēgšanas kritēriji:”
	Rihards Blese (LDDK)

	3.
	Noteikumu projekts
33. Finansējuma saņēmējs pēc projekta iesnieguma iesniegšanas, sadarbības partneru piesaistei organizē atklāta konkursa uzsaukumu, publicējot informāciju par pētniecības projektu iesniegumu atlases izsludināšanu, pagarināšanu, pārtraukšanu vai izbeigšanu oficiālajā izdevumā “Latvijas Vēstnesis” un finansējuma saņēmēja tīmekļa vietnē. Pētniecības projektu iesniegumu iesniegšanai finansējuma saņēmējs nosaka termiņu, kas nav īsāks par vienu mēnesi.
	Iebildums
LDDK ieskatā formulējums par publikāciju “Latvijas Vēstnesī” ir palicis no 16. punkta par prasībām Aģentūrai, kas nebūtu attiecināms uz finansējuma saņēmēju. LDDK piedāvā to svītrot.

 
Piedāvātā redakcija
“33. Finansējuma saņēmējs pēc projekta iesnieguma iesniegšanas, sadarbības partneru piesaistei organizē atklāta konkursa uzsaukumu, publicējot informāciju par pētniecības projektu iesniegumu atlases izsludināšanu, pagarināšanu, pārtraukšanu vai izbeigšanu finansējuma saņēmēja tīmekļa vietnē. Pētniecības projektu iesniegumu iesniegšanai finansējuma saņēmējs nosaka termiņu, kas nav īsāks par vienu mēnesi.”
	Rihards Blese (LDDK)

	4.
	Noteikumu projekts
46.1.11. instrumentu un iekārtu iegāde vai nomas maksa, ja nepieciešams pētniecības projekta īstenošanai, iesniedzot finansējuma saņēmējam informāciju par nepieciešamo instrumentu vai iekārtu neesību grāmatvedības uzskaitē vai finanšu nomā, nepārsniedzot 100 000 euro no pētniecības projekta kopsummas un tirgū noteikto cenu;
	Iebildums
LDDK ieskatā 46.1.11. punkts ir pretrunā ar 56. punktu.
Priekšlikums: svītrot 56.7. punktu.
Piedāvātā redakcija
-
	Rihards Blese (LDDK)

	5.
	Noteikumu projekts
75. Ja finansējuma saņēmējs noslēdz līgumu ar sadarbības partneri līdz 2025.gada 1.janvārim, tad izmaksas var attiecināt līdz 2027.gada 31.decembrim.
	Iebildums
LDDK norāda, ka tā kā aģentūra atbalstu var piešķirt līdz 2026. gada 30. jūnijam (7.1. punkts), tad finansējuma saņēmējam līgumu slēgšanas un izmaksu attiecināšanas piesaiste 2025. gada 1. janvārim jeb pusotru gadu pirms pēdējā atbalsta piešķiršanas brīža ir nepamatots ierobežojums.

 
Piedāvātā redakcija
“75. Finansējuma saņēmējs noslēdz līgumu ar sadarbības partneri, un izmaksas var attiecināt līdz 2027. gada 31. decembrim.”
	Rihards Blese (LDDK)

	6.
	Noteikumu projekts
78.2.17. līdz 2024. gada 30. jūnijam apstiprināt pētniecības projektus vismaz 40 procentu apmērā no kopējā paredzētā finansējuma;
	Iebildums
LDDK ieskatā, ja aģentūras atbalstu jāpiešķir līdz 2024. gada 31. decembrim (7.2.1. punkts), tad pētniecības projektu apstiprināšanas piesaiste 2024. gada 30. jūnijam jeb pusgadu pirms atbalsta piešķiršanas brīža ir nepamatots ierobežojums.
 
Piedāvātā redakcija
“78.2.17. līdz 2024. gada 31. decembrim apstiprināt pētniecības projektus vismaz 40 procentu apmērā no kopējā paredzētā finansējuma.”
	Rihards Blese (LDDK)

	7.
	Noteikumu projekts
79.8. tiesības apstrīdēt finansējuma saņēmēja apkopoto atbalstīto un noraidīto pētniecības projektu sarakstu ar pētniecības projektu vērtējumu, mēneša laikā no noraidījuma saņemšanas iesniedzot pretenziju finansējuma saņēmējam. Ja strīdu neizdodas atrisināt sarunu ceļā, tad sadarbības partneris var iesniegt rakstisku pretenziju nozares ministrijā mēneša laikā no pretenzijas noraidījuma saņemšanas dienas un nozares ministrijas pieņemto lēmumu var pārsūdzēt, iesniedzot pieteikumu Administratīvajā rajona tiesā.
	Iebildums
LDDK ieskatā sadarbības partnerim ir tiesības apstrīdēt lēmumu par tā pētniecības projekta pieteikumu, bet ne sarakstu, kas ir iekšējs dokuments.
Piedāvātā redakcija
“79.8. tiesības apstrīdēt finansējuma saņēmēja lēmumu par pētniecības projekta noraidīšanu, mēneša laikā no noraidījuma saņemšanas iesniedzot pretenziju finansējuma saņēmējam. Ja strīdu neizdodas atrisināt sarunu ceļā, tad sadarbības partneris var iesniegt rakstisku pretenziju nozares ministrijā mēneša laikā no pretenzijas noraidījuma saņemšanas dienas un nozares ministrijas pieņemto lēmumu var pārsūdzēt, iesniedzot pieteikumu Administratīvajā rajona tiesā.”
	Rihards Blese (LDDK)

	8.
	Noteikumu projekts
101. Pētniecības projektu vērtēšanas komisijā finansējuma saņēmējs var iekļaut vismaz šādus dalībniekus:
	Iebildums
LDDK piedāvā precizēt punkta redakciju, lai nerastos pārpratumi punkta piemērošanā. Jābūt “var iekļaut”, pretējā gadījumā visi uzskaitītie ir obligāti.


 
Piedāvātā redakcija
“101. Pētniecības projektu vērtēšanas komisijā finansējuma saņēmējs var iekļaut šādus dalībniekus:”
	Rihards Blese (LDDK)

	9.
	Noteikumu projekts
132. Ja tiek īstenots efektīvas sadarbības pētniecības projekts, katra sadarbības partnera veiktajām izmaksām tiek piemērota atbilstoša intensitāte, ņemot vērā partnera atbilstību sīkajam (mikro), mazajam, vidējam vai lielajam komersantam, atbilstoši šo noteikumu 63.1.apakšpunktā noteiktajam.
	Iebildums
LDDK iebilst pret piedāvāto redakciju. Skaidrojam, ka katram sadarbības partnerim tiek piemērota tam atbilstošā intensitāte visos gadījumos, jo var būt sadarbības projekti, kuri nav efektīvas sadarbības projekti atbilstoši Komisijas regulas Nr.651/2014 2. panta 90 .punktam.

 
Piedāvātā redakcija
“132. Ja tiek īstenots sadarbības pētniecības projekts, katra sadarbības partnera veiktajām izmaksām tiek piemērota atbilstoša intensitāte, ņemot vērā partnera atbilstību sīkajam (mikro), mazajam, vidējam vai lielajam komersantam, atbilstoši šo noteikumu 63.1.apakšpunktā noteiktajam.”
	Rihards Blese (LDDK)

	10.
	Noteikumu projekts
 Projektu iesniegumu vērtēšanas kritēriji
	Iebildums
LDDK iebilst pret kritēriju 3.2. piedāvātajā redakcijā.

Piedāvājam svītrot kritēriju 3.2 no vērtēšanas kritērijiem. Skaidrojam, ka kritērijs nav tieši attiecināms uz šo atbalsta programmu.
 
Piedāvātā redakcija
Piedāvājam svītrot kritēriju 3.2.
	Rihards Blese (LDDK)

	11.
	Noteikumu projekts
 Projektu iesniegumu vērtēšanas kritēriji
	Iebildums
LDDK iebilst pret kritēriju 4. piedāvātajā redakcijā.

Ņemot vērā, ka 4. kritērijs ir būtisks finansējuma saņēmēja pieredzes izvērtēšanā, piedāvājam piemērot sekojošu punktu skaitu vērtēšanā:
15 (kritērijs 4.1.),
10 (kritērijs 4.2.),
 5 (kritērijs 4.3.),
0 (kritērijs 4.4.).
 
Piedāvātā redakcija
-
	Rihards Blese (LDDK)

	12.
	Noteikumu projekts
 Projektu iesniegumu vērtēšanas kritēriji
	Iebildums
LDDK iebilst pret kritēriju 2.2.6. piedāvātajā redakcijā.

Skaidrojam, ka minētie atlases kritēriji neatbilst Latvijas Atveseļošanas un noturības mehānisma projekta darbības plānam (MKN 2. pielikums) un nevar tikt izvirzīti kompetences centru projektu atlasē, jo kompetences centri nenodrošina un neattīsta P&A infrastruktūru.
 
Piedāvātā redakcija
Priekšlikums svītrot 1.3. un 1.4. apakšpunktu kā saturiski neattiecināmu.
	Rihards Blese (LDDK)

	13.
	Noteikumu projekts
 Projektu iesniegumu vērtēšanas kritēriji
	Iebildums
LDDK iebilst pret kritēriju 2.2.1. piedāvātajā redakcijā.
Piedāvājam papildināt, ka vērtējums ir “Jā”, ja projekta iesniedzējs ir norādījis un no projekta iesnieguma izriet, ka projekts tiek īstenots kādā no turpmāk minētām viedās specializācijas jomām/apakšjomām (vai līdzvērtīgs sadalījums astoņās jomās/apakšjomās atbilstoši RIS3 jaunajai definīcijai):
- Zināšanu ietilpīga bioekonomika - Inovatīvi risinājumi mežsaimniecībai un kokapstrādē
- Zināšanu ietilpīga bioekonomika - Inovatīvi risinājumi lauksaimniecībai un pārtikas ražošanai
- Biomedicīna, medicīnas tehnoloģijas, biofarmācija un biotehnoloģijas.
- Fotonika un viedie materiāli, tehnoloģijas un inženiersistēmas - Viedie materiāli
- Fotonika un viedie materiāli, tehnoloģijas un inženiersistēmas - Modernas ražošanas tehnoloģijas un inženiersistēmas
- Informācijas un komunikāciju tehnoloģijas – Aparātbūve (elektronika)
- Informācijas un komunikāciju tehnoloģijas – Informācijas un komunikāciju tehnoloģijas
- Viedā enerģētika un mobilitāte

Savstarpēji tiek salīdzināti projekti vienas viedās specializācijas jomas/apakšjomas ietvaros un katrā tiek atbalstīti augstāko punktu skaitu ieguvušie kompetences centri, nepārsniedzot jomas/apakšjomas ietvaros pieejamo finansējumu.

Projekta iesniedzējs projekta iesniegumā nevar norādīt vairākas viedās specializācijas jomas/apakšjomas.
 
Piedāvātā redakcija
-
	Rihards Blese (LDDK)



